Second help Knights tot 1ste sege | Netwerk24
Deur Johann De Jager 15 Maart 2019 20:24
Die Knights het met Rudi Second, wat mooi kop gehou het terwyl dit paaltjies gereën het, hul eerste sege in die plaaslike eendagreeks teen die Warriors Vrydag in Oos-Londen behaal.
Mnr. Betroubaar soos Second al telkens genoem is, se 71 van 70 balle was deurslaggewend in die Knights se sege met vyf paaltjies op ’n dag waarop die kolwers kwaai gesukkel het.
Ottniel Baartman. Foto: Gallo Images
Nadat die Warriors vir net 121 uitgeknikker is, het dit gelyk of die Knights-kolwers ook kreeftegang gaan.
Second het op 13/3 opgestap.
Die kaptein Pite van Biljon, wat vroeg in sy kolfbeurt oorleef het, het ’n ruk saam met die buksie vasgeskop.
Die vertrek van die kaptein vir 18 en Grant Mokoena (1) met agtereenvolgende aflewerings van Sisanda Magala (2/26) het die tuisspan op 55/5 opnuut hoop gegee.
Second en die immergroen Ryan McLaren (18*) se onoorwonne vennootskap van 67 het die Knights wat ’n paar keer ongelukkig was om nie te wen nie die keer met ’n bonuspunt laat seëvier.
Dit is hul eerste sege in sewe wedstryde waarvan twee uitgereën het.
Die 29-jarige Second wat sy loopbaan volgende seisoen by die einste Warriors kan voortsit, is welverdiend as Speler van die Wedstryd vereer.
Die Warriors het vroeër op 31/1 binne 19 balle tot op 34/5 gesteier nadat hulle ingestuur is om te kolf.
Die aanvangsboulers Marchant de Lange (3/18) en Ottniel Baartman (3/32) het die grootste skade met die bal aangerig, terwyl die veelsydige McLaren 2/19 laat kantel het.
Marco Marais het die tuisspan se kolfbeurt effens aansien gegee met sy aanvallende kolfbeurt van 42 van 36 balle wat vier sesse ingesluit het.
Meer oor: Eendagbeker | Warriors | Rudi Second | Knights
Markram: 308 lopies in net 2 kolfbeurte
Sri Lanka se afrigter teruggestuur